Ma ei tea, kas meie karudel asi ka nii täpselt paikas on. Mina ise olen  karude jälgi lume peal mitmeid kordi näinud, see on siis, kui jahimeeste koerad karu talvel üles ajavad näiteks kährikute otsimisega. Siis on jälgi olnud, aga ta läheb paari päeva pärast jälle magama tagasi, natuke kolab ringi. See ülesajamine on väga paha, kui karul juhtuvad pojad olema, siis need jäävad saatuse hooleks, sest samasse pesasse ta ei pidada naljalt tagasi minema. Alles oli lehes ka julm tükk, et 300-kilone karu ründas jahimeest, nii et karud ei ole mingi nali. Eks karu muidugi niisama  inimese kallale ei tule, inimesed pidasid jahti ja ärritasid teda sellega. Karu poleks metsast ju välja tulnud inimesi otsima, ikka inimesed lähevad metsa ja sellepärast oli karu ka kuri.